CELEX: 52009XX0326(02)
Language: sl
Date: 2008-12-23 00:00:00
Title: Sklep št. 843 z dne 23. decembra 2008 o sprožitvi postopka izdaje dovoljenja za iskanje in raziskovanje nafte ter zemeljskega plina – podzemeljskih naravnih virov v skladu s točko 3 odstavka 1 člena 2 zakona o podzemeljskih naravnih virih na območju 1–9 Mizija v regiji Vraca ter o objavi razpisa za izdajo dovoljenja

26.3.2009   
            
            
               SL
            
            
               Uradni list Evropske unije
            
            
               C 72/54
            
         
      SKLEP št. 843
   z dne 23. decembra 2008
   o sprožitvi postopka izdaje dovoljenja za iskanje in raziskovanje nafte ter zemeljskega plina – podzemeljskih naravnih virov v skladu s točko 3 odstavka 1 člena 2 zakona o podzemeljskih naravnih virih na območju 1–9 Mizija v regiji Vraca ter o objavi razpisa za izdajo dovoljenja
   (2009/C 72/07)
   REPUBLIKA BOLGARIJA
   SVET MINISTROV
   V skladu s točko 2 člena 5, točko 1 odstavka 1 člena 42 in odstavka 3 člena 44 zakona o podzemeljskih naravnih virih ter ob upoštevanju točke 16 odstavka 2 člena 4 ter točke 24a člena 1 energetskega zakona,
   JE SVET MINISTROV SKLENIL:
   
               1.
            
            
               sprožiti postopek izdaje dovoljenja za iskanje in raziskovanje surove nafte ter zemeljskega plina na območju 1–9 Mizija s površino 155,95 km2 in koordinatami točk, kot so navedene in označene v osnutku pogodbe za iskanje in raziskovanje, ki je sestavni del razpisne dokumentacije, iz navedene površine pa je izvzeta površina koncesije „Selanovci“;
            
         
               2.
            
            
               objaviti, da bo izdaja dovoljenja iz 1. točke potekala prek razpisa;
            
         
               3.
            
            
               določiti veljavnost dovoljenja za iskanje in raziskovanje na pet let po datumu začetka veljavnosti pogodbe o iskanju in raziskovanju s pravico podaljšanja tega roka v skladu z odstavkom 3 člena 31 zakona o podzemeljskih naravnih virih;
            
         
               4.
            
            
               postopek izbire kandidatov za izdajo dovoljenja v skladu s 1. točko bo potekal 150. dan po datumu objave tega sklepa v Uradnem listu Evropske unije v stavbi Ministrstva za gospodarstvo in energijo v ulici Triadica 8 v Sofiji;
            
         
               5.
            
            
               rok za nakup razpisne dokumentacije se izteče ob 17.00 uri 120. dne po datumu objave tega sklepa v Uradnem listu Evropske unije;
               
            
         
               6.
            
            
               rok za oddajo prijave udeležbe na razpisu se izteče ob 17.00 uri 130. dne po datumu objave tega sklepa v Uradnem listu Evropske unije;
            
         
               7.
            
            
               rok za oddajo vlog se izteče ob 17.00 uri 144. dne po datumu objave tega sklepa v Uradnem listu Evropske unije;
            
         
               8.
            
            
               postopek izbire se izvede brez prisotnosti vložnikov;
            
         
               9.
            
            
               cena razpisne dokumentacije je določena na 500 BGN (500 bolgarskih levov). Razpisno dokumentacijo je v roku iz 5. točke mogoče kupiti v sobi št. 802 Ministrstva za gospodarstvo in energijo v ulici Triadica 8 v Sofiji;
            
         
               10.
            
            
               udeleženci razpisa morajo izpolnjevati zahteve iz odstavka 1 člena 23 zakona o podzemeljskih naravnih virih;
            
         
               11.
            
            
               vloge udeležencev razpisa se bodo ocenjevale glede na predlagane delovne programe, sredstva za zaščito okolja, sredstva za usposabljanje, bonuse ter glede na njihove upravljalne in finančne sposobnosti;
            
         
               12.
            
            
               varščina za sodelovanje pri razpisu je določena na 10 000 BGN (10 000 bolgarskih levov) in jo je treba plačati pred rokom, določenim v 6. točki, na bančni račun Ministrstva za gospodarstvo in energijo, kot to določa razpisna dokumentacija;
            
         
               13.
            
            
               v primeru zavrnitve sodelovanja na razpisu se vložniku varščina vrne v 14 dneh po datumu obvestila o zavrnitvi;
            
         
               14.
            
            
               varščina uspešnega vložnika se obdrži, varščine ostalih vložnikov pa se vrnejo v 14 dneh po objavi sklepa Sveta ministrov o izdaji dovoljenja za iskanje in raziskovanje v Uradnem listu;
            
         
               15.
            
            
               prijave udeležbe na razpisu in predlogi vložnikov glede pogojev razpisa se predložijo Ministrstvu za gospodarstvo in energijo (ulica Triadica 8, Sofija) v skladu z zahtevami iz člena 46 zakona o podzemeljskih naravnih virih;
            
         
               16.
            
            
               vloge za razpis morajo izpolnjevati zahteve in pogoje iz razpisne dokumentacije;
            
         
               17.
            
            
               razpis se izvede tudi, če sodeluje en sam vložnik;
            
         
               18.
            
            
               Minister za gospodarstvo in energijo je pristojen, da:
               
                           18.1
                        
                        
                           pošlje besedilo tega sklepa za objavo v Uradnem listu Evropske unije in Uradnem listu ter na spletni strani Sveta ministrov;
                        
                     
                           18.2
                        
                        
                           imenuje odbor za organizacijo in izvedbo razpisa;
                        
                     
         
               19.
            
            
               zoper ta sklep je možno vložiti pritožbo na Vrhovno upravno sodišče v 14 dneh po objavi v Uradnem listu Evropske unije.
            
         
      
         
            Ministrski Predsednik
         
         Sergeï STANISHEV
         
      
      
         
            Za Generalnega Sekretarja Sveta Ministrov
         
         Veselin DAKOV
         
      
      
         Verodostojna kopija,
         
            Direktor Vladnega Urada
         
         Veselin DAKOV